Johann Botha – praag.co.za
Sleutelwoord: Johann Botha
Dr. Piet Croucamp van die Universiteit van … Lees verder Dankie vir die flinke diens wat julle vir Liz gegee het oor haar skootrekenaar. Sy is baie tevrede met alles, veral ook met die persoonlike aandag wat sy gekry het. Dit is lekker om met sulke verskaffers saam te werk. - Pieter Fourie Tanzanië dank krag-hoof af na verhogings – praag.co.za — 20 jaar jonk!
Tanzanië dank krag-hoof af na verhogings
Tanzanië se pres. John Magufuli het die hoof van die staat se elektrisiteitsmaatskappy Sondag afgedank nadat die maatskappy tariewe verhoog het, ‘n stap wat die president sê sy planne in die wiele sal ry om die Oos-Afrikaland te industrialiseer.
Waarskynlik sal dit ook sy politieke loopbaan help.
Tanzanië se elektrisiteitsreguleerder het Donderdag planne goedgekeur om elektrisiteitstariewe van Tan­zanië se elektrisiteitsvoorsieningsmaat­skappy (Tanesco) met 8,53 persent te verhoog, minder as die helfte van wat die nutsmaat­skappy sê nodig is om verliese te verminder.
Pres. Magufuli se kantoor het die afdanking­ van Tanesco se besturende direkteur, Felchesmi Mramba, in ‘n verklaring aangekondig, het Reuters berig.
Ure voor die aankondiging van die afdanking het die president die prysverhogings gekanseleer.
“Dit is onaanvaarbaar terwyl ons planne maak om ‘n vervaardigingsbedryf te bou en te verseker dat meer burgers toegang tot elektrisiteit het,” het Magufuli in ‘n verklaring gesê.
Ongeveer 40 persent van Tanzanië se bevolking van ongeveer 50 miljoen mense het toegang tot elektrisiteit en die regering hoop om dit tot 75 persent teen 2025 te vermeerder.
Sedert hy ‘n jaar gelede aan bewind gekom het, het Magufuli dosyne staatsamptenare afgedank as deel van ‘n teenkorrupsieveldtog en om nuwe stukrag vir doeltreffende regering mee te bring.
Hy het ‘n dosent aan die staatsuniversiteit van Dar es Salaam, Tito Esau Mwinuka, as waarnemende besturende direkteur van Tanesco aangestel.
Die elektrisiteitsmaatskappy wou aanvanklik ‘n tariefverhoging van 18,19 persent instel om ‘n verliesmakende tendens uit te wis en skuld aan onafhanklike kragprodusente en brandstofvoorsieners te betaal.
Die tariefverhoging sou op 1 Januarie in werking getree het.
Skrywer praagGepubliseer op 4 Januarie 2017 4 Januarie 2017 Kategorieë Nuus, Suider-AfrikaSleutelwoord elektrisiteit, industrialisering, kragvoorsiening, Tanzanië
Vorige Vorige artikel: Karel Combrinck: Israel quo vadis?
Volgende Volgende artikel: Burundi se minister in sluipmoord doodgeskiet